Download
pdf.

ฉบับที่ 4
ประจำเดือน ,กรกฏาคม 2552

กรกฎาคม 52

คำสำคัญ เอดส์,
กลุ่มเสี่ยงติดเชื้อเอชไอวี,
ชายรักชาย,ความเสี่ยงทางเพศสัมพันธ์

พลิกโผ
ใครคือ

“แนวหน้า”เสี่ยงเอดส์รุ่นใหม่

โรคเอดส์ ไม่ใช่มหันตภัยหน้าใหม่สำหรับโลกวันนี้
แต่ยังคงอานุภาพร้ายแรง เพราะคุกคามระบบภูมิคุ้มกัน
ทำให้ผู้ติดเชื้อมีอายุขัยสั้นกว่าที่ควร
และที่สำคัญคือยังไม่มีวัคซีนป้องกัน ยารักษาให้หาย หรือ

ปราการป้องกันด่านสำคัญที่ชะงัดที่สุดก็คือ ความไม่ประมาท
มีเพศสัมพันธ์อย่างปลอดภัย
แม้กับคนที่รักใคร่ใกล้ชิดที่สุด

แต่ดูเหมือนความรักกับความตระหนักรู้เพื่อสู้ภัยเอดส์จะเดินไปด้วยกันได้ไม่ง่ายนัก
เพราะเมื่อดูจากข้อมูลผู้ติดเชื้อรายใหม่ย้อนไปในช่วงทศวรรษที่ผ่านมา
เลยไปถึงอนาคตข้างหน้า ดังที่แสดงในภาพที่นำมาแสดงนี้
จะเห็นได้ว่าเป็นการถ่ายเทเชื้อโรคร้ายจากคนรักที่นอนร่วมเตียงกันเสียเป็นส่วนใหญ่

จับตา 2
กลุ่มเสี่ยงอันตราย

ศูนย์ข้อมูลระบาดวิทยา สำนักระบาดวิทยา
เผยข้อมูลล่าสุดเมื่อเดือนกุมภาพันธ์ที่ผ่านมาว่า
จำนวนผู้ติดเชื้อเอชไอวีทั้งหมดระหว่าง พ.ศ.2527-2551 มี 353,020 คน
ในจำนวนนี้เป็นวัยรุ่น อายุ 15-24 ปี รวม 30,339 ราย หรือคิดเป็น
ร้อยละ 8.6

นับว่าเป็นปรากฏการณ์ที่น่าสลดใจ จากการที่ “ความหวัง” และ “อนาคต”
ของชาติซึ่งอยู่ในวัยเปี่ยมพลังนับหมื่นคนต้องเผชิญชะตากรรมผกผัน
กลายเป็น “ผู้ป่วยเรื้อรัง” ที่ต้องได้รับยาไปจนตลอดชีวิต

นอกจากนี้ สำนักพัฒนาวิชาการสนับสนุนการป้องกันแก้ไขปัญหาเอดส์
กรมควบคุมโรค
ได้ใช้ฐานข้อมูลผู้ติดเชื้อรายใหม่มาคาดประมาณสัดส่วนของผู้ติดเชื้อรายใหม่ในช่วง
พ.ศ.2540-2553 แยกตามกลุ่มประชากร พบ 2
กลุ่มประชากรที่คาดว่าจะติดเชื้อเพิ่มสูงขึ้นต่อเนื่อง

นั่นคือ  กลุ่มผู้ที่มีเพศสัมพันธ์ก่อนการแต่งงาน
และกลุ่มชายรักชาย

สำหรับกลุ่มที่มีสัดส่วนสูงหลายกลุ่ม เช่น หญิงที่ติดจากสามี
กลุ่มชายนักเที่ยว และผู้ใช้ยาชนิดฉีด คาดว่าจะลดลง

ภาพแสดงการคาดประมาณสัดส่วนผู้ติดเชื้อรายใหม่แยกตามกลุ่มประชากร

ปี 2540-2553

ที่มา
สำนักพัฒนาวิชาการสนับสนุนการป้องกันแก้ไขปัญหาเอดส์ กรมควบคุมโรค
กระทรวงสาธารณสุข. 2551.
เจาะแรงผลักวัยใสสู่
“เพศสัมพันธ์อันตราย”

ผู้เชี่ยวชาญระบุถึงสาเหตุที่ผลักดันอยู่เบื้องหลังให้วัยรุ่นไทยการมีเพศสัมพันธ์ก่อนวัยและวาระอันควร
ซึ่งเป็นสะพานทอดสู่สถานการณ์เสี่ยงต่อการติดเชื้อเอดส์ว่า ประกอบด้วย
ความอยากรู้อยากลอง การพัฒนาการทางร่างกาย และความรู้สึกทางเพศ
รวมถึงปัจจัยแวดล้อมทางสังคมที่เปลี่ยนแปลงไป
ส่งผลให้วัยรุ่นไทยส่วนหนึ่งเริ่มมีประสบการณ์ทางเพศครั้งแรกตั้งแต่อายุน้อย

เมื่อจำแนกแยกแยะแรงผลักดันให้วัยรุ่นมีเพศสัมพันธ์เสี่ยงเอดส์
พบว่ามาจากสาเหตุสำคัญดังนี้

1.
มักเป็นการมีเพศสัมพันธ์กับคนรักหรือเพื่อนโดยไม่ใช้ถุงยางอนามัย
ด้วยความเข้าใจผิดว่า
การมีเพศสัมพันธ์กับคนรู้จักน่าจะปลอดภัย
ไม่เสี่ยงต่อการติดเชื้อเอชไอวีเหมือนการมีเพศสัมพันธ์กับหญิงบริการ

2. การเข้าถึงมีสื่อยั่วยุต่างๆ ได้ง่ายขึ้น
มีส่วนกระตุ้นให้วัยรุ่นมีเพศสัมพันธ์เร็วขึ้นอีกทางหนึ่ง
ทั้งนี้ ผลสำรวจพฤติกรรมที่มีอิทธิพลต่อการมีเพศสัมพันธ์ในกลุ่มวัยรุ่น
พบว่า มาจาก การดูหนังโป๊ และการเข้าเว็บไซต์ลามก
โดยการดูหนังโป๊มีอิทธิพลต่อการมีเพศสัมพันธ์ของนักเรียนชาย ร้อยละ 82
และนักเรียนหญิง ร้อยละ 48
ส่วนการเข้าชมเว็บไซต์ลามกมีผลต่อนักเรียนชาย ร้อยละ 53
และนักเรียนหญิง ร้อยละ 18

3.
การที่ครอบครัวปล่อยให้ลูกหลานใช้ชีวิตอิสระไกลหูไกลตาตามลำพัง
เปิดโอกาสให้
วัยรุ่นส่วนหนึ่งใช้ชีวิตคู่กับคนรักฉันท์สามีภรรยา
รวมถึงการดำเนินชีวิตตามค่านิยมที่เห็นว่าการมีเพศสัมพันธ์กับคนรักแม้ยังอยู่ในวัยเรียนหรือยังไม่แต่งงานไม่เป็นเรื่องเสียหาย
ดังสะท้อนผ่านผลการสำรวจความคิดเห็นที่เผยแพร่ทางสื่อมวลชน
ในช่วงวันแห่งความรัก 14 กุมภาพันธ์ 2551 ระบุว่า เยาวชนไทย ร้อยละ 21
ต้องการมีเพศสัมพันธ์กับคู่รักในวันวาเลนไทน์
จะทำอย่างไรที่วิถีแห่งการแสวงหาการยอมรับ
ความสุข และความสนุก
อันเป็นยอดปรารถนาของวัยแรกรุ่นจะหลีกไกลจากความเสี่ยงมหันตภัยโรคเอดส์?
นั่นคือโจทย์ที่ “ต้นคิด” ชวนให้ช่วยกันขบคิด เตรียมการ
และลงมือทำตั้งแต่วันนี้

เริ่มต้นจากที่บ้านและพื้นที่รอบตัวเรา

ที่มา
หนังสือ รายงานสุขภาพคนไทย
พ.ศ.2552

สมัครสมาชิกจดหมายข่าวต้นคิด หรือติดต่อ “ต้นคิด” ได้ที่

ตู้ ปณ.2 ปณฝ.ประดิพัทธ์ 10404
โทรศัพท์. 082-668-2854
โทรสาร.082-241-0171
อีเมล์ [email-masked] เว็บไซต์ http://www.tonkit.org/